17 Նոյնպէս եւ հրեշտակքն պատգամաւորեալք առ ազգս մարդկան անարգեալք եւ * տրտմեալք ի չընդունելեացն դառնային * որպէս եւ առ Ղովտ եկելովքն հրեշտակաւքն պատեհագոյն է եւ զայլոցն իմանալ։ 18 Քանզի եթէ * դարձ միոյ մեղաւորի՝ ամենայն հրեշտակաց ուրախութիւն բերէ ո՞րչափ ապստամբութիւնն ամենեցուն՝ տրտմութիւն գործիցէ որով եւ անունն Աստուծոյ հայհոյեալ * ասի եւ զՀոգին սուրբ տրտմեցուցեալ ։ 19 Այլ թէպէտ եւ այնպէս նեղութիւնակիր ամենայն արարածքն ընդունայնութեան ծառայէին սակայն առաջի եդելոյ ազատեցուցիչ յուսոյն ամենեքեան սպասէին հրեշտակք եւ մարգարէք եւ ամենայն արարածք։ 20 Զի ոմն ասէր Ի պահու իմում կացից եւ ելից ի վերայ վիմին եւ ակն կալայցբ * եւ միւսն՝ * թէ Ես Տեառն ակն կալայց եւ սպասեցից Աստուծոյ փրկչին * իմոյգ * եւ ոմն՝ թէ Ո՜ տացէ ի Սիովնէ զփրկութիւն Իսրայելիա։